Na osnovu čl. 7.Pravilima za konsultacije u izradi pravnih propisa („Službeni glasnik BiH“, br.81/06 i 80/14), a u skladu sa članom 5. Smjernica za provođenje pravila za konsultacije s javnošću u izradi pravnih propisa u Uredu koordinatora za reformu javne uprave, daje se:

**IZJAVA O SVRSI DONOŠENJA**

**Izvještaja o radu Ureda koordinatora za reformu javne uprave za 2016. godinu.**

U skladu sa čl. 7. i čl. 8. Odluke o Godišnjem planiranju rada i načinu praćenja i izvјеšтаvаnja o radu u institucijama Bosne i Hercegovine (Službeni glasnik br.91/14,) Ured koordinatora za reformu javne uprave je izradio Godišnji plan rada za 2016.godinu, a na osnovu čl. 11. iste ove odluke, sačinio je i Izvještaj o radu Ureda koordinatora za reformu javne uprave za 2016. Godinu

Cilj Izvještaja o radu Ureda koordinatora za reformu javne uprave je osigurati sistemski pristup praćenju realizacije Godišnjeg programa rada Ureda koordinatora za reformu javne uprave za 2016. Godinu, kako bi se osigurala realizacija planiranih aktivnosti, optimalno alocirali resursi ali i stvorila osnova za dalje planiranje rada.

Najznačajnija aktivnost iz Programa rada Ureda koordinatora za 2016. godinu planirana u skladu sa obavezama procesa proširenja bila je izrada cjelodržavne strategije reforme javne uprave, što je ujedno bila i preporuka iz izvještaja Evropske komisije za Bosnu i Hercegovinu, te obaveza planirana Reformskom agendom za BiH.

Uporedo sa izradom Strategije reforme javne uprave Ured koordinatora je u skladu sa odlukama Vijeća ministara BiH, entitetskih i Vlade BDBiH nastavio provedbu Strategije iz 2006. godine i Revidiranog akcionog plana 1, kroz realizaciju projekata finansiranih iz Fonda za reformu javne uprave i drugih sredstava, prije svega IPA fonda, kao i kroz Program jačanja javnih institucija koji Ured koordinatora provodi na temelju Sporazuma o implementaciji između Ureda koordinatora za reformu javne uprave i Deutsche Gesellschaft für Internationale Zusammenarbeit (GIZ) GmbH.

Izvještaj se sačinjava i dostavlja Vijeću ministara BiH na usvajanje.

Ova izjava bit će objavljena na službenoj internet stranici Ureda koordinatora za reformu javne uprave.